EL 
 
 
ΓΝΩΜΗ  ΤΗΣ  ΕΥΡΩΠΑΪΚΗΣ  ΚΕΝΤΡΙΚΗΣ  ΤΡΑΠΕΖΑΣ  
της 23ης Μαρτίου  2011 
σχετικά  με νομοθετικές  διατάξεις  περί καλυμμένων  αξιογράφων  
(CON/2011/27) 
 Εισαγωγή  και νομική  βάση
 
Στις 2 Φεβρουαρίου  2011, η Ευρωπαϊκή  Κεντρική  Τράπεζα  (ΕΚΤ ) έλαβε  αίτημα  του κυπριακού  
Υπουργείου  Οικονομικών  για τη διατύπωση  γνώμης  σχετικά  με ορισμένα  νομοσχέδια  (εφεξής  τα 
«νομοσχέδια ») που αφορούν  το νόμο  που προνοεί  για την έκδοση  καλυμμένων  αξιογράφων  από 
εγκριμένα  ιδρύματα  και τη διεξαγωγή  εργασιών  καλυμμένων  αξιογράφων  από ιδρύματα  με υποχρεώσεις  
καλυμμένων  αξιογράφων  (εφεξής  ο «νόμος  περί καλυμμένων  αξιογράφων »)1. 
Η αρμοδιότητα  της ΕΚΤ  για τη διατύπωση  γνώμης  βασίζεται  στα άρθρα  127 παράγραφος  4 και 282 
παράγραφος  5 της συνθήκης  για τη λειτουργία  της Ευρωπαϊκής  Ένωσης  και στο άρθρο  2 παράγραφος  1 
πέμπτη  και έκτη περίπτωση  της απόφασης  98/415/ΕΚ του Συμβουλίου  της 29ης Ιουνίου  1998 σχετικά  με 
τη διαβούλευση  της Ευρωπαϊκής  Κεντρικής  Τράπεζας  με τις εθνικές  αρχές  για τα σχέδια  νομοθετικών  
διατάξεων2, καθώς  τα νομοσχέδια  αφορούν  συστήματα  συμψηφισμού  και πληρωμών  και κανόνες  
εφαρμοστέους  σε χρηματοπιστωτικά  ιδρύματα , στο βαθμό  που αυτοί  επηρεάζουν  ουσιωδώς  τη 
σταθερότητα  των χρηματοπιστωτικών  ιδρυμάτων  και αγορών . Η παρούσα  γνώμη  εκδόθηκε  από το 
διοικητικό  συμβούλιο , σύμφωνα  με το άρθρο  17.5 πρώτη  πρόταση  του εσωτερικού  κανονισμού  της 
Ευρωπαϊκής  Κεντρικής  Τράπεζας . 
 1.  Σκοπός  των
 νομοσχεδίων  
Τα νομοσχέδια  συμπληρώνουν  το νόμο  περί καλυμμένων  αξιογράφων , επί του οποίου  ζητήθηκε  η γνώμη  
της ΕΚΤ  σε προγενέστερο  στάδιο3. Ειδικότερα , τροποποιούν : i) το νόμο  περί τραπεζικών  εργασιών4, 
ii) το νόμο  περί της μεταβίβασης  τραπεζικών  εργασιών  και εξασφαλίσεων5, iii) το νόμο  περί 
κτηματολογικού  και χωρομετρικού  τμήματος  (τέλη και δικαιώματα )6, iv) το νόμο  περί μεταβιβάσεως  και 
                                                 
1 Νόμος  130(I)/2010, Επίσημη  Εφημερίδα  της Δημοκρατίας , Παράρτημα  I Μέρος  I, αριθ. 4266 της 23.12.2010. 
2 ΕΕ L 189 της 3.7.1998, σ. 42. 
3 Βλ. Γνώμη  CON/2010/73. Όλες  οι γνώμες  της ΕΚΤ  είναι  διαθέσιμες  στο δικτυακό  τόπο  της ΕΚΤ  (www.ecb.europa.eu). 
4 Νόμος  66(I)/1997, Επίσημη  Εφημερίδα  της Δημοκρατίας , Παράρτημα  I Μέρος  I, αριθ. 3168 της 18.7.1997, όπως  ισχύει . 
5  Νόμος  64(I)/1997, Επίσημη  Εφημερίδα  της Δημοκρατίας , Παράρτημα  I Μέρος  I, αριθ. 3168 της 18.7.1997, όπως  ισχύει . 
6  Κεφ. 219. 
2 υποθηκεύσεως  ακινήτων7, v) το νόμο  περί εταιρειών8, και vi) το νόμο  περί συνεργατικών  εταιρειών9 
(εφεξής , από κοινού , οι «βασικοί  νόμοι »). Ο σκοπός  των προτεινόμενων  τροποποιήσεων  έγκειται  στην  
ευθυγράμμιση  των βασικών  νόμων  με τις διατάξεις  του νόμου  περί καλυμμένων  αξιογράφων , 
προκειμένου  να διευκολύνεται  η εφαρμογή  των διατάξεών  του. 
 2.  Γενικές  παρατηρήσεις  
Με τη γνώμη  CON/2010/73, η ΕΚΤ  είχε επιστήσει  την προσοχή  της αιτούσας  αρχής  στην  ανάγκη  
διαβούλευσης  των αρμόδιων  κυπριακών  αρχών  με την ΕΚΤ  επί των νομοσχεδίων , καθώς  η εν λόγω  
διαβούλευση  αποτελεί  προαπαιτούμενο  για την ενδελεχή  αξιολόγηση  των παραμέτρων  που συνδέονται  
με την εφαρμογή  του νόμου  περί καλυμμένων  αξιογράφων , καθώς  και για την ολοκληρωμένη  
αξιολόγηση  από την ΕΚΤ  της διάδρασης  του εν λόγω  νόμου  με άλλα  συναφή  κυπριακά  νομοθετικά  
κείμενα  που ενδέχεται  να επηρεάζουν  τα δικαιώματα  των κατόχων  αξιογράφων , ιδίως , έναντι  των 
εκδοτών  καλυμμένων  αξιογράφων  τα οποία  διέπονται  από το κυπριακό  δίκαιο10. Η ΕΚΤ  αντιλαμβάνεται  
ότι τα νομοσχέδια  περιλαμβάνουν  τις τροποποιήσεις  που πρόκειται  να εισαχθούν  σε όλα τα συναφή  
κυπριακά  νομοθετικά  κείμενα  που αφορούν  την έκδοση  καλυμμένων  αξιογράφων  στην  Κύπρο . Επίσης , 
επισημαίνει  ότι, σε προγενέστερο  στάδιο , της ζητήθηκε  η διατύπωση  γνώμης  σχετικά  με σχέδιο  οδηγίας  
της Κεντρικής  Τράπεζας  της Κύπρου  που αποσκοπούσε  να συμπληρώσει  το νόμο  περί καλυμμένων  
αξιογράφων  και η οποία  έκτοτε  εκδόθηκε11. Ως εκ τούτου , η ΕΚΤ  χαιρετίζει  το παρόν  αίτημα  προς  
διατύπωση  γνώμης , που υποβάλλεται  σε συνέχεια  της παραίνεσης  που η ΕΚΤ  διατύπωσε  στην  
προγενέστερη  σχετική  γνώμη  της. Με την επιφύλαξη  των κατωτέρω  ειδικών  παρατηρήσεων , η ΕΚΤ  
εκφράζει  την ικανοποίησή  της για το γεγονός  ότι οι τροποποιητικοί  νόμοι  συμπληρώνουν  το νόμο  περί 
καλυμμένων  αξιογράφων  κατά  τρόπο  επιβοηθητικό  της προστασίας  τόσο  των συμφερόντων  των κατόχων  
αξιογράφων  όσο και της χρηματοπιστωτικής  σταθερότητας . 
 3.  Ειδικές  παρατηρήσεις  
3.1 Σύμφωνα  με την τροποποίηση  του άρθρου  48 του νόμου  περί συνεργατικών  εταιρειών  και το νέο 
άρθρο  33Ξ που εισάγεται  στο νόμο  περί τραπεζικών  εργασιών , δεν είναι  δυνατή  η λύση  
συνεργατικών
 πιστωτικών  ιδρυμάτων  και τραπεζών  με υποχρεώσεις  καλυμμένων  αξιογράφων , 
αντιστοίχως , έστω  και εάν οι υποθέσεις  τους έχουν  εκκαθαριστεί  πλήρως , προτού  ο Έφορος  των 
συνεργατικών  πιστωτικών  ιδρυμάτων  ή η Κεντρική  Τράπεζα  της Κύπρου  «τερματίσει » το 
διορισμό  διαχειριστή  εργασιών  καλυμμένων  αξιογράφων  σύμφωνα  με το άρθρο  67 του νόμου  περί 
καλυμμένων  αξιογράφων . Η ΕΚΤ  αντιλαμβάνεται  ότι με την αναφορά  στον  «τερματισμό » του 
                                                 
7  Νόμος  9(I)/1965, Επίσημη  Εφημερίδα  της Δημοκρατίας , Παράρτημα  I Μέρος  I, αριθ. 393 της 15.3.1965, όπως  ισχύει . 
8  Κεφ. 113. 
9 Νόμος  22(I)/1985, Επίσημη  Εφημερίδα  της Δημοκρατίας , Παράρτημα  I Μέρος  I, αριθ. 2043 της 29.3.1985, όπως  ισχύει . 
10 Βλ. Γνώμη  CON/2010/73, παράγραφος  2.3. 
11 Οδηγία  της Κεντρικής  Τράπεζας  της Κύπρου  του 2010 για την έκδοση  καλυμμένων  αξιογράφων , Επίσημη  Εφημερίδα  της 
Δημοκρατίας , Παράρτημα  III Μέρος  I, αριθ. 4468 της 23.12.2010. 
3 διορισμού  του διαχειριστή  εργασιών  καλυμμένων  αξιογράφων  που περιλαμβάνεται  στο κείμενο  
των νομοσχεδίων  νοείται  η ολοκλήρωση  της διαδικασίας  η οποία  περατώνεται  με το διορισμό  του 
εν λόγω  διαχειριστή  και όχι ο «τερματισμός » της θητείας  του. Εν προκειμένω , προτείνεται  στην  
αιτούσα  αρχή  να εξετάσει  το ενδεχόμενο  διατύπωσης  αμφότερων  των διατάξεων  κατά  τρόπο , κατά  
το δυνατόν , μη αμφίσημο . 
3.2 Στο νόμο  περί εταιρειών  εισάγεται  νέο άρθρο  298Α, προκειμένου  οι κάτοχοι  καλυμμένων  
αξιογράφων  να μην μπορούν  να ασκούν  τις αξιώσεις  τους ατομικά  (υπό την ιδιότητά  τους ως 
πιστωτών  του εκδότη ), αλλά  μέσω  του διαχειριστή  καλυμμένων  αξιογράφων , ο οποίος  θα 
υποβάλλει  συλλογικά  τις εν λόγω  αξιώσεις  στον  εκκαθαριστή  του πιστωτικού  ιδρύματος . Η ΕΚΤ  
αντιλαμβάνεται  ότι η εν λόγω  νέα διάταξη  αποσκοπεί  να διευκολύνει , διαδικαστικά , την 
επαλήθευση  των αξιώσεων  που υφίστανται  έναντι  ιδρύματος  με υποχρεώσεις  από καλυμμένα  
αξιόγραφα  το οποίο  τελεί  υπό εκκαθάριση . Η ΕΚΤ  αντιλαμβάνεται , επίσης , ότι ο προτεινόμενος  
περιορισμός  της ατομικής  άσκησης  αξιώσεων  δεν συνεπάγεται  περιστολή  του δικαιώματος  
προβολής  τους έναντι  του εκδότη  τους, εφόσον  αυτός  τελεί  υπό εκκαθάριση , αλλά  τουναντίον  
συμβάλλει  στην  κατά  τρόπο  συγκροτημένο  άσκησή  τους από τους κατόχους  αξιογράφων . 
 Η παρούσα  γνώμη  θα δημοσιευτεί  στο δικτυακό  τόπο  της ΕΚΤ . 
  Φρανκφούρτη , 23 Μαρτίου  2011. 
 
[υπογραφή ] 
 
Ο αντιπρόεδρος  της ΕΚΤ 
Vítor CONSTÂNCIO